Var sverðkötturinn Smilodon populator stærri en ljón ? Sverðkettir voru stórvaxin kattardýr af ættkvíslinni Smilodon og tilheyrðu hinni svokölluðu ísaldarfánu . Að minnsta kosti sex tegundum sverðkatta hefur verið lýst og eru dýr af tegundinni Smilodon populator þeirra stærst . Talið er að S. populator hafi komið fram fyrir um einni milljón ára , að öllum líkindum í Suður-Ameríku . Leifar þessa stóra kattardýrs hafa fundist á nokkrum stöðum í Argentínu og í Lagoa Santa-hellunum í sunnanverðri Brasilíu . Yngstu leifarnar eru um tíu þúsund ára gamlar og er talið líklegt að tegundin hafi dáið út undir lok síðustu ísaldar . Smilodon populator eins og menn sjá hann fyrir sér . Af beinagrindum S. populator má ráða að dýrin hafi getað orðið allt að 120 cm á hæð við herðakamb og sennilega vegið á bilinu 220 - 340 kg . Þau voru því bæði hærri og vöðvameiri en stærstu kattardýr nútímans , en bæði ljón og tígrisdýr verða ekki mikið stærri en um 100 cm á herðakamb og 120 - 300 kg . Hins vegar voru sverðkettirnir ekki eins langir og stærstu kattardýrin eru í dag . Helstu einkenni S. populator og annarra sverðkatta ( Smilodon spp . ) voru ógnarstórar vígtennur sem gátu orðið allt að 18 cm í stærstu einstaklingunum . Tennurnar notuðu þeir líklega til að skera í gegnum þykkt skinn stórra ísaldargrasbíta eins og ungra loðfíla og risaletidýra . Þegar stórvaxnar bráðir sverðkattanna dóu út undir lok ísaldar fór að halla undan fæti hjá sverðköttunum . Fótfrá gresjudýr sem þá komu til sögunnar reyndust sverðköttunum erfið bráð , enda voru þeir stórir og þunglamalegir og ekki mjög hraðskreiðir . Að lokum fór því svo að þeir hurfu líka . Sigurjón Baldur Hafsteinsson er prófessor í safnafræði við Félags - og mannvísindadeild Háskóla Íslands . Rannsóknir Sigurjóns Baldurs hafa meðal annars snúið að viðhorfi Íslendinga til dauða og sorgar , en þau viðhorf eru tengd félagspólitískum breytingum sem orðið hafa á Íslandi á undanförnum þrjátíu árum .